First Folio, Shakespeare – 0226
**Skrotenie čertice** alebo (v starších prekladoch) **Skrotenie zlej ženy** (angl. *The Taming of the Shrew*), komédia anglického dramatika Williama Shakespearea, Dátum vzniku približne v rokoch 1590 až 1591.

Názov
-----

Anglický názov: The Taming of the Shrew (v starej angličtine slovo „shrew" označovalo piskora, prvý záznam o tomto význame je z roku 735, približne okolo roku 1250 znamenalo zlého a zlomyseľného muža, koncom 15. storočia v podstate splývalo so slovom „diabol", o žene sa toto slovo prvýkrát objavuje v Canterburských poviedkach a až v priebehu 16. storočia sa dostáva slovo „shrew" do podoby „zlá žena" akokoľvek nepresnej zľudovel a stáva sa súčasťou tradície).

Datovanie vzniku: 1590 – 1591

Prvé fólio: 1623

Miesto deja: anglická krčma (Predohra), Padova, Petruchiove vidiecke sídlo

Reč: próza 20 %, verš 80 % (z toho rýmovaný verš 7 %)

Dej
---

V komédii Skrotenie zlej ženy sa zrkadlia tri dejové pásma. Prvým je Predohra, v ktorej aktérom je Krištof Prešibaný (Christopher Sly), vandrák, drotár a opilec, ktorého prezlečú za šľachtica.

V druhej hre je príbeh Lucentia a Bianky. I tento príbeh je založený na prestrojení a zámenách: Tranio je prezlečený za Lucentia, Lucentio za Cambia a Hortensio za Litia. Nápadníci dvoriaci sa Bianke tvoria protiváhu priamočiarejšiemu dvoreniu sa Petruchia Kataríne.

Tretia hra zrkadlí príbeh Kataríny a Petruchia. Postava sane, dračice a fúrie, jednoducho protirečivej, hádavej a panovačnej a v tomto zmysle zlej ženy, sa objavuje už v rímskej komédii, odkiaľ sa rozšírila po celej Európe. Hra vychádza z dobových podmienených patriarchálnych stereotypov mužskej nadradenosti a krotenia ženy, ktorá bezočivo odvráva a ktorá prebieha brutálnym spôsobom.

Shakespeare však požičiava Kataríne mimoriadnu rečovú predispozíciu, ktorá postupne tieto stereotypy narušuje.

Obsadenie
---------

* V predohre: drotár Krištof Prešibaný, krčmárka, šľachtic, páža Bartolomej, lovci, herci, sluhovia

*Skrotenie čertice* od Augusta Egga.
* V hre:
	+ **Baptista** – bohatý šľachtic z Padovy
	+ **Katarína** – Baptistova staršia dcéra
	+ **Bianka** – jej mladšia sestra
	+ **Petruchio** – šľachtic z Verony, nápadník Kataríny
	+ **Grumio, Curzio, Nathan, Jozef, Filip** – sluhovia Petruchia
	+ **Gremio, Hortensio, Lucentio** – nápadníci mladšej sestry
	+ **Tranio, Biondello** – sluhovia Lucentia
	+ **Vincentio** – otec Lucentia
	+ pedant, vdova, krajčír, klobučník a sluhovia

Hlavné postavy
--------------

Petruchio (Kevin Black) and Kate (Emily Jordan) z Carmel ShakespearePetruchio (Kevin Black) a Kate (Emily Jordan) z Carmel Shakespeare Festival z produkcie "The Taming of the Shrew", Okt, 2003.
* **Baptista** – úspešne zveľaďujúci svoj majetok a bohatý vdovec, ktorý na nátlak okolia výhodne vydáva obe dcéry.
* **Katarína** – ohnivá, prostoreká a praktická, temperamentná najstaršia dcéra, ktorá preberá rolu matky, starajúc sa o svoju manipulujúcu mladšiu sestru a domácnosť.
* **Bianka** – mladšia, vzdelaná dcéra vdovca, nachádzajúca potešenie v milostnom flirtovaní, s predstavami o romantickom manželstve.
* **Petruchio** – patologický klamár, provokatér, stávkar a šľachtic, ktorý si nedokáže udržať otcov majetok bez toho, aby sa vypočítavo oženil.
* **Lucentio** – naivný a nezodpovedný študent zámožného otca, ktorý sa v prezlečení a podvodom dostáva do blízkosti Bianky, namiesto pôvodne plánovaného štúdia.

Pointa
------

Bohatý vdovec, sám vychovávajúci dve dcéry rozhodne, že najskôr vydá najstaršiu, ktorá odmieta povrchných, nezrelých a nezodpovedných, no vynaliezavých pytačov. Katarína drsne hodnotí ich nedostatky a krotí svoju mladšiu sestru. Napriek podrazom a s pomocou intríg sa Petruchio zmocní vena a proti vôli Kataríny, odvlečie ju do zanedbaného vidieckeho sídla.

Manželstvo nie je naplnené. Petruchio začína na Katarínu tlačiť a vyjednávať. Katarína perspektívne zvažuje výhody a nevýhody svojho postavenia. Mení svoju stratégiu urazenej a poníženej mladomanželky a pristupuje na Petruchiove vydieranie. Vzniká manželské bojisko dvoch neústupných individualít. Katarína túžiaca po domove, rodine a skutočnej láske, Petruchio po spoločenskom uznaní a bohatstve. Zrozumiteľne a agresívne dávajú najavo svoje požiadavky, preto ich kontroverzný vzťah časť čitateľskej obce zaradzuje skôr medzi tragédie ako komédie.

First Folio, Shakespeare - 0247
  
*(Petruchio)*

*Nevadí, Káča, pôjdeme k vám*

*i v týchto prostých šatách*

*hlavne, že mešec natriasa sa.*

*Veď telu dáva cenu iba duch,*

*ako slnko z čierno čiernych mrakov*

*Vari sojka lepšia je než slávik,*

*len preto, že farebnejšie perie má?*

*Či je snáď zmija lepšia ako úhor,*

*Len pre tú čiaru na chrbáte?*

*Ty nie si, Káča, ver mi o nič horšia*

*i keď v starom, ošarpanom šate*

*Ak trpíš hanbou, zvaľ to kľudne na mňa.*

*Hlavne buď dobrej mysle, ešte dnes sme u vás*

*a budeme hodovať a sláviť.*

*(Grumiovi)*

*Zavolaj všetkých, o chvíľu vyrazíme*

TamingShrew02
*Nech s koňmi počkajú nás na rázcestí*

*my pôjdeme pešo, nasadneme tam.*

*Je práve, tuším, okolo tak siedmej,*

*Do obeda sme tam čoby dup*

(Katarína)

*Odpustite, pane, sú už skoro dve,*

*môžme to stihnúť najskôr do večere.*

(Petruchio)

*Raz povedal som, vyrazíme, keď odbije sedem!*

*Čokoľvek poviem, robím a či chcem,*

*Ty presadzuješ stále svoje!*

*Tak dobre, dnes už nikde nehneme sa*

*Pôjdeme, až bude toľko hodín,*

*koľko, hergot, poviem, že má byť.*

*(Hortensio)  
Pán bude, zdá sa, diktovať i slnku!*

Záver jednoznačne naznačuje, že ide o romantickú komédiu v štýle dell´arte, kde si Katarína, na svadbe svojej sestry, verejne a okázalo uctí hazardéra Petruchia, ktorý ju zatiahne do riskantnej stávky.

Literatúra
----------

* The Riverside Shakespeara (BLAKEMORE EVANS 1974, 1997)
* The Oxford Shakespeare (WELLS, TAYLOR 1986)
* s prihliadnutím na prvé fólio z roku 1623 (HINMAN 1968)
* Zkrocení zlé ženy Vydavateľstvo: Atlantis 2011 Preklad: Martin Hilský
* SHAKESPEARE, William. *Dílo*. Překlad Martin Hilský. Vyd. 1. Praha: Academia, 2011. 1677 s. ISBN 978-80-200-1903-5

Referencie
----------

1. 1 2  Skrotenie čertice. In: KNĚZEK, Libor, ed. *Encyklopédia literárnych diel*. 1. vyd. Bratislava : Obzor, 1989. 864 s. (Encyklopédie Obzoru.) ISBN 80-215-0010-7. S. 590.
2. ↑  HILSKÝ, Martin. *William Shakespeare*. 1. vyd. Praha : Academia, 2011. ISBN 978-80-200-1903-5. S. 91.

Iné projekty
------------

Commons
* Spolupracuj na Commons Commons ponúka multimediálne súbory na tému **Skrotenie čertice**

Externé odkazy
--------------

* Taming of the Shrew Zdroj: Google books (1785, Angl.)

| * z
* d
* u
William Shakespeare |
| --- |
| Shakespearovské tragédie | 
* Rómeo a Júlia
* Macbeth
* Kráľ Lear
* Hamlet
* Othello
* Titus Andronicus
* Julius Caesar
* Antonius a Kleopatra
* Coriolanus
* Troilos a Kressida
* Timon aténsky

 |
| Shakespearovské komédie | 
* Sen noci svätojánskej
* Koniec všetko napraví
* Ako sa vám páči
* Cymbelin
* Márna lásky snaha
* Oko za oko
* Kupec benátsky
* Veselé panie z Windsoru
* Mnoho kriku pre nič
* Perikles
* Skrotenie čertice
* Komédia omylov
* Búrka
* Trojkráľový večer alebo Čo len chcete
* Dvaja urodzení príbuzní
* Dvaja šľachtici veronskí
* Zimná rozprávka

 |
| Shakespearovské historické hry | 
* Kráľ Ján
* Richard II.
* Henrich IV.
* Henrich V.
* Henrich VI.
* Richard III.
* Henrich VIII.

 |